ഇതാ റെഡിയാകുന്നു ... 6700 കോടിയുടെ വയനാട് പാക്കേജ് കല്പ്പറ്റ ജില്ലയുടെ സമഗ്ര വികസനം ലക്ഷ്യമിട്ട് മുഖ്യമന്ത്രി പിണറായി വിജയന് പ്രഖ്യാപിച്ച വയനാട് പാക്കേജിന് 6700 കോടി രൂപയുടെ പദ്ധതി രൂപീകരണം തുടങ്ങി. ഒക്ടോബര് അഞ്ചിനകം കരട് സംസ്ഥാന ആസുത്രണബോര്ഡിന് സമര്പ്പിക്കാനാണ് ജില്ലാ ആസൂത്രണസമിതിയോട് സര്ക്കാര് നിര്ദേശം. ഇതനുസരിച്ച് പദ്ധതി രുപീകരണത്തിനായി ശില്പ്പശാലകളും വിദഗ്ധ സമിതി യോഗങ്ങളും പുരോഗമിക്കുന്നു. അടുത്ത പഞ്ചവത്സര പദ്ധതിയുടെ ഭാഗമായാണ് വയനാട് പാക്കേജ് നടപ്പാക്കുന്നത്. ഇതില് 4200 കോടിയുടെത് സംസ്ഥാനതല പദ്ധതിയും 2500 കോടിയുടെത് ജില്ലാ പദ്ധതിയുമാണ്. കൃഷി, ജലസേചനം, മണ്ണ് സംരക്ഷണം, ഫിഷറീസ് മൃഗസംരക്ഷണംവെറ്ററിനറി സര്വകലാശാല, ടൂറിസം, വനംവന്യജീവി, വിദ്യാഭ്യാസം, ആരോഗ്യം അസാപ്പ് , പട്ടികജാതി പട്ടികവര്ഗം, സാമൂഹ്യനീതിവനിതശിശു , പശ്ചാത്തലം പൊതുമരാമത്ത് തുടങ്ങിയ മേഖലകളായി തിരിച്ച് 11 കര്മസമിതികള് രൂപീകരിച്ചിട്ടുണ്ട്. വകുപ്പ് തല ഉദ്യോഗസ്ഥര്, വിദഗ്ധര്, ജില്ലാ ആസൂത്രണസമിതി അംഗങ്ങള് തുടങ്ങിയവരാണ് അംഗങ്ങള്. ഈ കര്മസമിതികള് യോഗംചേര്ന്ന് വിശദ ചര്ച്ചനടത്തിവരികയാണ്. പദ്ധതി രൂപീകരണത്തില് ജനകീയാഭിപ്രായം സ്വരൂപിക്കുന്നതിന് ബ്ലോക്ക് പഞ്ചായത്ത് തലത്തിലും നഗരസഭാ തലത്തിലും തിങ്കളാഴ്ച ശില്പ്പശാലകള് പൂര്ത്തിയായി. പഞ്ചായത്ത് സ്റ്റാന്ഡിങ് കമ്മിറ്റി ചെയര്മാന്മാര്, ബ്ലോക്ക് പഞ്ചായത്തംഗങ്ങള്, ബ്ലോക്ക് തല ഉദ്യോഗസ്ഥര്, സഹകരണബാങ്ക് പ്രതിനിധികള് എന്നിവരാണ് ബ്ലോക്ക് തല ശില്പ്പശാലയില് പങ്കെടുത്തത്. നഗരസഭാ കൗണ്സിലര്മാര്, ജീവനക്കാര്, സഹകരണ ജീവനക്കാര്, വിദഗ്ധര് തുടങ്ങിയവര് നഗരസഭാതല ശില്പ്പശാലകളിലും പങ്കെടുത്തു. ഈ നിര്ദേശങ്ങള്കൂടി ക്രോഡീകരിച്ചാണ് കരട് പദ്ധതി തയ്യാറാക്കുന്നത്. ജില്ലാ ഡെവലപ്മെന്റ് കമീഷണര് ജി പ്രിയങ്കയെ സര്ക്കാര് വയനാട് പാക്കേജിന്റെ സ്പെഷ്യല് ഓഫീസറായി നിയമിച്ചിട്ടുണ്ട്. ആസൂത്രണത്തിന് കോര് കമ്മറ്റി സംസ്ഥാന ആസുത്രണസമിതി നിര്ദേശാനുസരണം പദ്ധതി രൂപീകരണത്തിന് സഹായിക്കാന് സര്ക്കാര് 10 അംഗ സമിതിയും രൂപീകരിച്ചിട്ടുണ്ട്. കലക്ടര് എ ഗീത ചെയര്പേഴ്സണ് ഡോ. ജോസ് ജോര്ജ് വൈസ് ചെയര്മാന്, ജി പ്രിയങ്ക, ശ്രീജിത്ത് ശിവരാമന്, എ എം പ്രസാദ്, ജില്ലാ പഞ്ചായത്ത് പ്രസിഡന്റ് സംഷാദ് മരക്കാര്, ഡോ. കെ അജിത്കുമാര്, വി എസ് ബിജു, എ എന് പ്രഭാകരന്, ജോ അമ്ബി ചിറയില് എന്നിവര് അംഗങ്ങളാണ്. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് അണ്ടര്19 വനിതാ ക്രിക്കറ്റിന് കേരള ടീം ഒരുങ്ങി അച്ചടി ഭാഷേല് പിച്ചടി ചേരാത്ത നാടൊരു നാടാണേ: തരംഗമായി തരുണം രോഗസ്ഥിരീകരണ നിരക്ക് 19.12 510 പേര്ക്കുകൂടി ജില്ലയുടെ വികസനത്തിന് വിദ്യാര്ഥികളുടെ കൈയൊപ്പ് ഓര്മ്മകള് നഷ്ടപ്പെട്ടവരെ ഓര്മ്മിക്കാം അല്ഷിമേഴ്സ് ആരംഭത്തിലേ കണ്ടെത്തി ചികിത്സിക്കണം: മന്ത്രി വീണാ ജോര്ജ് ചിരിയുടെ കമ്ബക്കെട്ടിന് നാല്പ്പതാം പിറന്നാള് അനാഥയല്ലേ... എങ്ങനെ വാത്സല്യം ചുരത്താതിരിക്കും തൃക്കാക്കര അവിശ്വാസം അഞ്ചുപേര് വിപ്പ് കെെപ്പറ്റിയില്ല ഇന്ന് ലോക മറവിരോഗ ദിനം ഡിമെന്ഷ്യ സൗഹൃദ നഗരമാകാനൊരുങ്ങി കൊച്ചി ആദിവാസിക്കുടികളില് വാക്സിനേഷന് 72 ശതമാനം